****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 11**

**На 09 март 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

1. *Промени в състави на СИК на територията на община Ямбол за произвеждане на изборите за народни представители на 4 април 2021 г.*

*Докладчик: Симеон Симеонов*

1. *Разглеждане на сигнал*

*Докладчик: Ани Канева*

1. *Доклад по входяща поща*

*Докладчик: Лора Каламерова*

1. *Други*

\* \* \*

**ПРИСЪСТВАХА**: 14 членове - Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Нели Стоянова, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**ОТСЪСТВАХА:** Лора Каламерова.

Заседанието бе открито в 17.30ч. и председателствано от г-жа Екатерина Янева – председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, откривам заседанието на Районна избирателна комисия в Тридесет и първи изборен район - Ямболски на 9 март 2021 г.

Колеги, пред вас е поставен дневния ред. Има предложения или възражения по дневния ред? Не се правят. За отчитане на поименното гласуване предлагам колегата Нели Стоянова. Който е съгласен с така предложения дневен ред, моля да гласува.

**НЕЛИ СТОЯНОВА:** 14 членове - Гласували **За** - Екатерина Янева, Мариана Гърдева, Станимир Кескинов, Иван Кърцъков, Мима Атанасова, Владимир Стоев, Нели Стоянова ,Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – няма.

*По т.1 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка първа от дневния ред давам думата на докладчика Симеон Симеонов.

**СИМЕОН СИМЕОНОВ:** Колеги, представям ви проекта на решение:

Промени в състави на СИК на територията на община Ямбол за произвеждане на изборите за народни представители на 4 април 2021 г.

Постъпило е заявление от Катя Атанасова Георгиева - упълномощен представител на Коалиция „БСП за БЪЛГАРИЯ“, заведено под № 84 от 07.03.2021г. във входящия регистър на РИК - Ямбол, с което се иска промяна в състави на СИК на територията на община Ямбол. Към искането е приложено пълномощно на заявителя.

На основание чл. 72, ал. 1, т. 4 и т.5 от ИК от Изборния кодекс и Решение №2062/16.02.2021г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.ОСВОБОЖДАВА

в СИК №312600002 -община Ямбол – Петя Желева Христова с ЕГН:....... – член и анулира издаденото удостоверение.

в СИК №312600003 -община Ямбол – Диана Иванова Колева с ЕГН:....... – член и анулира издаденото удостоверение.

в СИК №312600009 -община Ямбол – Валентина Пеева Сарайдарова с ЕГН:......... – заместник председател и анулира издаденото удостоверение.

в СИК №312600015 -община Ямбол – Диана Христова Нинова с ЕГН:......... – заместник председател и анулира издаденото удостоверение.

в СИК №312600023 -община Ямбол – Красимира Николаева Николова с ЕГН:........ – член и анулира издаденото удостоверение.

в СИК №312600024 -община Ямбол – Христо Стойчев Хаджиев с ЕГН:....... – председател и анулира издаденото удостоверение.

в СИК №312600058 -община Ямбол – Йордан Боев Боев с ЕГН:...... – член и анулира издаденото удостоверение

в СИК №312600065 -община Ямбол – Златина Димитрова Атанасова с ЕГН:........ – председател и анулира издаденото удостоверение.

в СИК №312600067 -община Ямбол – Ангелина Йорданова Тодорова с ЕГН:......... – член и анулира издаденото удостоверение.

в СИК №312600069 -община Ямбол – Катя Петкова Михайлова с ЕГН:.......... – член и анулира издаденото удостоверение.

в СИК №312600073 -община Ямбол – Елена Атанасова Попова с ЕГН:......... – секретар и анулира издаденото удостоверение.

в СИК №312600074 -община Ямбол – Елена Иванова Петрова-Симеонова с ЕГН:........ – председател и анулира издаденото удостоверение.

в СИК №312600083 -община Ямбол – Гергана Тодорова Вълкова с ЕГН:........ – председател и анулира издаденото удостоверение.

в СИК №312600094 -община Ямбол – Донка Димитрова Пенева с ЕГН:........ – секретар и анулира издаденото удостоверение.

в СИК №312600097 -община Ямбол – Галя Стоянова Гинчева с ЕГН:......... – член и анулира издаденото удостоверение.

в СИК №312600098 -община Ямбол – Таня Иванова Петкова с ЕГН:........ – председател и анулира издаденото удостоверение.

в СИК №312600099 -община Ямбол – Стефка Нейчева Андонова с ЕГН:........ – член и анулира издаденото удостоверение.

2.НАЗНАЧАВА в:

в СИК №312600002-община Ямбол – Тереза Витанова Вълчева с ЕГН:........  - член и издава удостоверение.

в СИК №312600003-община Ямбол – Станка Манолова Ангелова с ЕГН:.........  - член и издава удостоверение

в СИК №312600009-община Ямбол – Елена Христова Михалева с ЕГН:........  - заместник председател и издава удостоверение.

в СИК №3126000015-община Ямбол – Анета Миткова Желева с ЕГН:.........  - заместник председател и издава удостоверение.

в СИК №312600023-община Ямбол – Галя Стоянова Гинчева с ЕГН:.........  - член и издава удостоверение.

в СИК №312600024-община Ямбол – Ваня Георгиева Попова-Колева с ЕГН:..........  - председател и издава удостоверение.

в СИК №312600058-община Ямбол – Ганка Петкова Пачева с ЕГН:...........  - член и издава удостоверение.

в СИК №312600065-община Ямбол – Валентина Пеева Сарайдарова с ЕГН:..........  - председател и издава удостоверение.

в СИК №312600067-община Ямбол – Мариана Любомирова Димитрова с ЕГН:..........  - член и издава удостоверение.

в СИК №312600069-община Ямбол – Елена Митева Господинова с ЕГН:........  - член и издава удостоверение.

в СИК №312600073-община Ямбол – Иванка Желязкова Илиева с ЕГН:.......  - секретар и издава удостоверение.

в СИК №312600074 -община Ямбол – Елена Атанасова Попова с ЕГН:........  - председател и издава удостоверение.

в СИК №312600083-община Ямбол – Надежда Аглаева Горанова с ЕГН:.........  - председател и издава удостоверение.

в СИК №312600094-община Ямбол – Павлинка Янева Павлова с ЕГН:........  - секретар и издава удостоверение.

в СИК №312600097-община Ямбол – Божидар Койчев Иванов с ЕГН:......  - член и издава удостоверение.

в СИК №312600098-община Ямбол – Димитър Георгиев Арабаджиев с ЕГН:........  - председател и издава удостоверение.

в СИК №312600099-община Ямбол – Минка Стоянова Янева с ЕГН:........  - член и издава удостоверение.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колега, Симеонов в случая исканите промени при наличие на някое обстоятелство по чл.51, ал.2 от ИК ли се отнася?Имам предвид поради отказ да участват лицата в изборния процес или някое друго обстоятелство посочено в нормата.

**СИМЕОН СИМЕОНОВ:** Колеги, с направеното искане не са представени заявления за обстоятелства по чл.51, ал.2 от ИК от лицата, чиято смяна се иска.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, давам думата за изказвания по този повод. Ще следваме ли стриктно нормата на чл.51, ал.2 от ИК или в предвид обстановката в която се провеждат настоящите избори ще извършваме смените на членовете на СИК по направените предложения от партиите и коалициите.

**МАРИАНА ГЪРДЕВА:** Моето мнение, че следва да спазваме стриктно нормата на закона, а именно предложенията за смяна следва да бъдат придружени с изрично заявление от лицето, че се отказва, т.е че си подава оставката.В предходни избори сме имали случаи, в които лицето, чиято смяна бе предложена от конкретна партия лично се яви пред комисията и заяви, че то не се отказвало да бъде член в СИК и иска да бъде такъв.Затова за да не изпадаме в подобно положение аз смятам, че всяко едно лице, чиято смяна се иска следва да има изрично заявление за отказ да бъде член в съответна СИК.

**АНИ КАНЕВА**: Подкрепям казаното от Гърдева.

**СТАНИМИР КЕСКИНОВ:** Според мен не трябва да искаме такива декларации, защото идва един момент , в който се извършват поголовно смени-имам предвид изборния ден, когато не се явят членове по СИК-вете, тогава какво ще правим като трябва да бъдат назначени други членове.

**ПРЕДСЕДАТЕЛЯТ ЕКАТЕРИНА ЯНЕВА**: След като чухме направените изказвания по въпроса, ви предлагам да отложим гласуването на докладвания проект за решение, като с оглед спазване на нормата на чл.72, ал.1, т.5, вр. чл.51, ал.2 от ИК да дадем указания на упълномощения представител, внесъл предложението за извършване на смени да представи заявления от лицата, чиято смяна се иска за обстоятелството, чие е налице желание на съответното лице да бъде освободено от длъжността, на която е назначено в СИК. Процедура по гласуване на предложението.

Лора Каламерова влиза в залата.

**НЕЛИ СТОВНОВА:** 14 членове - Гласували **За** - Екатерина Янева, Мариана Гърдева,Станимир Кескинов, Иван Кърцъков, Мима Атанасова, Владимир Стоев, Нели Стоянова, Владимир Димитров, Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – Лора Каламерова.

*По т.2 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка втора от дневния ред давам думата на Станимир Кескинов да докладва получения сигнал.

**СТАНИМИР КЕСКИНОВ** изчита в цялост депозирания сигнал пред комисията. Докладчикът по него направи предложение комисията да направи справка в Търговския и Имотния регистър относно посочените в сигнала факти за собствеността на обекта, където е сниман клипа.

**СИЛВИЯ АТАНАСОВА**: Проверка в Търговския регистър не е необходима, тъй като собствеността на болницата не е относима за нарушението. В подкрепа, на което е и визираното в края на сигнала посочване къде е публикуван същия, а именно на официалната страница на ПП ГЕРБ Ямбол – <https://www.facebook.com/103679928453066/videos/271851804347754>, което по същество не представлява медийна услуга, съобразно изборния кодекс.

**АНИ КАНЕВА:** Аз подкрепям становището на колежката Атанасова и предлагам да изслушате написаното решение и след това да дебатираме.То се основава не това, че няма предизборна агитация. И само на това основание следва този сигнал да бъде отхвърлен без да коментират наведените оплаквания на кой било собственост и колко процента.

**ДРАГОМИР ДИМИТРОВ:** Колегата Кескинов ни докладва сигнала. Имам следния въпрос- защо той, като дежурен в комисията и приел сигнала не извърши проверка по него, при условие, че беше дежурен в комисията, а лично аз го виждам цял ден по улиците? Напълно подкрепям казаното от Атанасова и Канева. Съобразно в параграф 1. т.15 от ПЗР на изборния кодекс социалните медии като фейсбук и туитър не са медийни услуги.

**ИВАН КЪРЦЪКОВ**: Направих проверка и въпросния клип е публикуван в електронно информационно издание на радио 999. Според мен то представлява агитационен материал, тъй като е публикувано в социална медия.

**СТАНИМИР КЕСКИНОВ:** Проверка съм направил за себе си, но не е по официалния ред. Разговарял съм лично с жалбоподателя и той лично заяви, че не е пуснал жалбата по чл. 201(2) ,а по чл.182 ал.1 от изборния кодекс. Според решение №2064-НСот 16.02.2021г. поставянето на номер на бюлетина е предизборна агитация.

**СИЛВИЯ АТАНАСОВА**: По повод цитираното в сигнала и изказаното от колегата Кескинов, въпроса е спорен какво означава предлога „в“ държавно общинско учреждение, предлога има пряко и непряко значение, лично аз го възприемам в сградата на стопанския обект, а не в сградата на търговското предприятие. Смятам, че не е налице нарушение.

**ВЛАДИМИР ДИМИТРОВ**: Придържам се към колегата Кескинов. Трябва да се направи справка дали това дружество има държавна намеса над 50 на 100 държавно участие. Според мен това е политическа агитация.

**МАРИАНА ГЪРДЕВА:** Колегата Кескинов има мнение по въпроса, но има ли изготвено решение?

**СТАНИМИР КЕСКИНОВ**: Не, трябва да се извърши проверка.

**ПРЕДСЕДАТЕЛЯТ ЕКАТЕРИНА ЯНЕВА:** По точка втора от дневния ред давам думата на докладчика Ани Канева.

**АНИ КАНЕВА:** Колеги, представям ви проекта на решение:

Сигнал от Георги Иванов Славов, в качеството му на упълномощен представител на ПП „Републиканци за България“, за нарушение на чл.182 ал.1 от Изборния кодекс

В Районна избирателна комисия - Ямбол е постъпил сигнал под №86/09.03.21г. по входяща поща на РИК и под №1/09.03.2021г. в регистъра на жалбите и сигналите на РИК от Георги Иванов Славов, в качеството му на упълномощен представител на ПП „Републиканци за България“, в която се излагат обстоятелства, че в социални мрежи и медии бил разпространен видеоклип на кандидатите за народни представители на Коалиция „ГЕРБ-СДС“, чрез който се провеждала предизборна агитация в сграда, собственост на търговско дружество с повече от 50 на сто държавно участие, а именно територията на обект „Нова Болница“ – гр.Ямбол.

Според жалбоподателя по този начин е извършено нарушение на разпоредбата на чл.182, ал.1 от ИК от страна на Коалицията.

Иска се от РИК-Ямбол да извърши проверка и последващи действия по законосъобразност.

По така депозираната жалба се извърши проверка от представители на РИК - Ямбол от различни партии и коалиции в състав: Ани Канева, Мима Атанасова и Станимир Кескинов, които изгледаха въпросния клип.

Установеното от проверката е, че действително е заснет клип до обект „Нова болница“-гр.Ямбол, в който участват част от кандидатите за народни представители на Коалиция „ГЕРБ-СДС“, като в изказванията им се коментира единствено завършване на проекта и ремонта на обекта. В долния ляв ъгъл са изписани наименованията на двете участващи в коалицията партии, а в долния десен ъгъл фигурира бяло квадратче с изписана в него с черен цвят цифрата 28, но никой от кандидатите в клипа не призовава към гласуване за конкретна партия или коалиция, нито апелира за гласуване с конкретен номер бюлетина.

Разпоредбата на чл.182, ал.1 от Изборния кодекс касае провеждането на предизборна агитация. Съгласно  &1, т.17 от ДР на ИК „Предизборна агитация" е призив за подкрепа или за не подкрепа на кандидат, партия, коалиция или инициативен комитет при участие в избори. **Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса**".

При това положение, РИК-Ямбол прави извод, че депозирания сигнал е неоснователен, тъй като в случая не е налице нарушение на чл.182, ал.1 от ИК и същият следва да бъде отхвърлен само на това основание, без да се коментират другите оплаквания, изложени в него.

За яснота следва да се отбележи, че в сигнала не се посочва никаква конкретна медия, излъчила клипа, а се визира единствено социалната мрежа „Фейсбук“, като посочва страниците на ПП ГЕРБ-Ямбол и на коалицията, а според &1, т.15 от ДР на ИК, не са медийни услуги социалните мрежи – фейсбук, туитър и други подобни, и личните блогове, с изключение на профилите в социалните мрежи на медиите.

Предвид гореизложеното и на основание чл.72, ал.1, т.20, РИК в Тридесет и първи изборен район - Ямболски:

**РЕШИ:**

Отхвърля сигнал с вх №1/09.03.2021г. от Георги Иванов Славов, в качеството му на упълномощен представител на ПП „Републиканци за България“, за нарушение на чл.182 ал.1 от Изборния кодекс, като НЕОСНОВАТЕЛЕН.

Решението подлежи на оспорване  в тридневен срок от обявяването му пред ЦИК, чрез Районна избирателна комисия в Тридесет и първи изборен район - Ямболски.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект?

**ДРАГОМИР ДИМИТРОВ**: Тук няма предизборна агитация има само изказвания, че ще се довърши Новата Болница. Считам, че никой от тях не е направил призив за гласуване. Считам, че сигнала е неоснователен и аз ще подкрепя решението.

**ПРЕДСЕДАТЕЛЯТ ЕКАТЕРИНА ЯНЕВА:** Колеги нормата на чл.182, ал.1 гласи не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала. Подкрепям казаното от колегата Силвия Атанасова в тази насока, че клипа не представлява извършена агитация в дружеството по смисъла на закона. Нарушение би имало, ако това се случва в учреждение, предприятие и дружество, където се престира труд от служители по служебно и/или трудово правоотношение. Заснетия клип, както се твърди и в сигнала е в **обект** Нова болница на търговско дружество с повече от 50 на сто държавно или общинско участие в капитала. Този обект е Нова болница, която в момента представлява строителна площадка. Отделно от това от изнесеното в сигнала клипа е публикуван на официалната страница на ПП ГЕРБ-Ямбол и страницата за народни представители на коалиция ГЕРБ-СДС, като е посочен и конкретен адрес, от който става ясно, че в случая се касае за фейсбук страници. Не са медийни услуги социалните мрежи - фейсбук, туитър и други подобни, и личните блогове. Никъде в сигнала не е посочена конкретна електронна медия, по която същия да е излъчван, за да може комисията да извърши проверка в тази насока.

**АНИ КАНЕВА**: И аз стигнах до извода, че това не е държавно дружество, но сметнах аргумента, че това не е политическа агитация за достатъчен.

**СТАНИМИР КЕСКИНОВ:** Колеги платено съобщение в предизборна хроника в медия, която е регистрирана пред нас с установените ценоразпис - и поставяне на номер на бюлетина, по-голяма агитация от това считам, че няма.

**ИВАН КЪРЦЪКОВ:** Аз не съм съгласен с този коментар, че не отговаря на чл. 182 ал.1. До колкото разбирам, това е строителна площадка и обекта е висока категория, понеже е болница и всички странични лица са в нарушение, ако са на територията на строителната площадка. За мен е агитация, след като предизборния клип започва с „Купуването и продаването на гласове е престъпление.“.

**СИМЕОН СИМЕОНОВ:** Имам реплика към колегата Кескинов. В сигнала е записано къде е излъчен клипа, а вие казвате, че е в платена електронна медия.

**СИЛВИЯ АТАНАСОВА:** Моето изказване е във вид на предложение: Ако РИК подкрепи извършването на проверка в Търговския регистър по отношение на собствеността на капитала на недвижимите активи на търговското дружество, то ще моля да се изиска и да се извърши проверка на контурите и площта на недвижимия имот, който влиза в активите на болницата и евентуално, ако трябва да се назначи геодезическа разработка дали клипа е сниман в контурите на поземления имот, собственост на търговското дружество. Предвид това, че имота не е ограден.

**МАРИАНА ГЪРДЕВА:** Колеги чухме становището и мнението на всички, предлагам да преминем към гласуване.

**ПРЕДСЕДАТЕЛЯТ ЕКАТЕРИНА ЯНЕВА:** Подлагам на гласуване проекта за решение по т.2 от дневния ред.

**НЕЛИ СТОЯНОВА:** 10 членове - Гласували **За** - Екатерина Янева, Лора Каламерова, , Мима Атанасова, , Нели Стоянова, , Драгомир Димитров, Силвия Атанасова, Симеон Симеонов, Емилия Марчева, Ани Канева, Димитър Събев.

**Против** – Мариана Гърдева, Станимир Кескинов, Иван Кърцъков, Владимир Стоев, Владимир Димитров.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 55-НС от 09.03.2021г.

*По т.3 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По трета точка от дневния ред давам думата на докладчика Лора Каламерова .

Лора Каламерова извърши доклад по постъпилата в РИК входяща поща, от датата на предходното заседание.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание.

Заседанието беше закрито в 18:52 ч.

ПРЕДСЕДАТЕЛ:

Екатерина Янева

СЕКРЕТАР:

Мариана Гърдева